Evald Tipner

Evald Tipner (13. märts 1906 Tallinn – 18. juuli 1947 Tallinn) oli Eesti jalgpallur. Evald Tipner oli ja on Eesti jalgpalli suurkuju. Legendaarne väravavaht, enne sõjaaegsete noorte iidol. Ehk nagu rootslased ütlesid - "kummikätega mees". Tipner kaitses Eesti rahvuskoondise väravat kuusteist hooaega, püsis aastaid kõrgvormis, olles eeskujuks nii väljakul kui eraelus. Ta kaitses Tallinna VS Spordi väravat aastail 1921–1941. Eesti jalgpallikoondises mängis aastatel 1924–1939, muuhulgas ka 1924. aasta suveolümpiamängudel. Oli ka tunnustatud jääpallur. Tipner lõi kõigi aegade esimese omavärava MM-valikturniiril 1933. aastal Rootsi vastu. 3-kordne Balti meister (1929, 1931, 1938) 8-kordne Eesti meister (1922, 1924, 1925, 1927, 1929, 1931, 1932, 1933) 7-kordne Eesti meister (1924, 1928, 1929, 1930, 1931, 1932, 1935) Evald Tipner sündis Tallinnas lihuniku pojana. Tulevase jalgpallikuulsuse ema Julie Ehrenpreis (neiupõlvenimi) oli sajandivahetusel Narva iluduskuninganna. Pärast abikaasa surma 1904. aastal abiellus Julie Tallinnas lihunik Hans Tipneriga ning 1906. aasta kevadel sündis peres poeg. Hiljem sündis veel üks poeg, kes aga paari aasta vanuselt suri. Tipnerite perekonnaviga olid nõrgad kopsud ning selle tõttu surid nende pere liikmed enamasti neljakümnendates aastates. Evaldi ema Julie suri 1915. aastal, kui Evald oli üheksa-aastane. Kui ema suri, jäi Evald oma õe Heli kasvatada. Õdegi oli sportlike kalduvustega, olles aastaid Estonia teatris balletitantsija ja "Kalevi" tenniseklubi tugevamaid mängijaid. Pärast Esimest maailmasõja lõppu asus pere Narvast taas Tallinna, kus isa abiellus uuesti. 1919. aastal võeti Tipner vastu Falkpargi poiste jalgpallimeeskonda. Tasapisi võttis Evald pikkust juurde ning 15-aastaselt oli ta Falkpargi poiste hulgas üks pikemaid. Tuleristsed Spordis sai Tipner 2. oktoobril 1921, mil esivõistluste sarjas alistati Tallinnas Pärnu "Tervis" 4:0. 1922. aasta Eesti Meistrivõistlustel mängis Tipner finaalis Tallinna ESS Kalevi vastu, mis võideti kaotusseisust 4:2. Selle võiduga tõusis Tipner "Spordi" esiväravavahiks ja jäigi selleks. Südasuvel 18. juulil 1947 lõppes meie esimese iseseisvusaja kuulsaima[küsitav] jalgpallur Evald Tipneri elutee. Seda 41. eluaastal. Raske haigus sai võitu väsimatust spordimehest. Eesti pidi sellest vaikima, kuna kommunistlik režiim ei pidanud soovitatavaks sellisest populaarsest mehest rääkimist. 21. juulil ilmus siiski ajalehes Noorte Hääl järelehüüe Eevile[küsitav]. "Pika ja raske haiguse tagajärjel suri reedel Tallinnas meie vanema põlve populaarsemaid sportlasi Evald Tipner. /.../ Evald Tipneri kuulsus ei piirdunud kodumaaga. Tema harukordseid võimeid imetleti Pariisis, Stockholmis ja paljudes teistes Euroopa keskustes. Eestis tunti Tipnerit ka seal, kus puudus vähemgi huvi spordi vastu. Kui 1931. aastal külastas Tallinna kuulus Viini jalgpallimeeskond WAC (Wiener Athletiksport Club), siis selle meeskonna väravavaht, tol ajal maailma parimaks peetud Rudi Hiden (1909-1973) ütles pärast mängu Tipneri kohta: "Nii fenomenaalselt kui Tipner võib inimene elus mängida vaid korra." See polnud õige. Tipner esines alati hiilgavalt - nii kodus kui väljaspool. /.../" Ametlikult mängis Tipner 437 maamängus, neist: Eesti meistrivõistlustel 112 Eesti karikavõistlustel 4 Tallinna VS Sport Eesti klubide vastu 73 Tallinna VS Sport välismaa klubide vastu 110 A-maavõistlusi 67 B-maavõistlusi 1 Eesti koondises välismaa klubide vastu 16 Eesti koondises koduste klubide vastu 9 Tallinna koondises 25 Teised ametlikud kohtumised 18 Sõjaeelsete aastate mängukalendrit vaadates on see hiiglaslik[küsitav] arv. Tipneri kui väljakumängija arvele kanti 37 väravat. Evald Tipner ise mängis kümnes välisriigis, tema vastu mängisid aga 18 riigi jalgpallurid. Suurimad võidud Eesti klubid üle: 1927 Pärnu Tervis 16:1 1939 Narva THK 10:1 1929 Pärnu JK 9:0 Suurimad võidud välisklubide üle: 1932 Helsingi Palloseura 8:0 1930 Riia FK 7:1 1928 IFK Helsingi 5:0 Suurimad kaotused Eesti klubidele: 1938 Tallinna Estonia 0:5 1938 Narva THK 1:5 1938 Tallinna Jalgpalliklubi 1:5 Suurimad kaotused välisklubidele: 1936 Helsingi Palloseura 0:9 (Tipner mängis neljanda väravani) 1927 Riia FK 1:5 1931 Viini Cricet 1:5 Säravamad mängud välismaa profiklubidega: 1923 Varssavi Legia 4:1 1927 Budapesti Ferencvaros 1:2 1929 AIK Stockholm 1:0 1930 Kopenhageni Fremd 2:1 Viini Austria 2:3 Barcelona Europa 1:1 1931 Berliini Preussen 3:0 Praha Nachod 1:1 WAC Viin 3:1 Viini Nicholson 4:0 1932 Stockholmi Årsta 3:3 1933 Viini Libertas 3:3 1936 Sofia Levski Sportivo 3:3 Evald Tipneri nullimängud koondises: 02.09.1925 Tallinn Poola 0:0 19.09.1926 Riia Läti 1:0 06.08.1930 Tallinn Soome 4:0 28.05.1931 Riia Läti 1:0 30.08.1931 Tallinn Leedu 2:0 01.06.1932 Tallinn Läti 3:0 03.09.1933 Kaunas Leedu 5:0 19.08.1937 Turu Soome 1:0 (MM) 04.09.1937 Kaunas Leedu 4:0 Suurimad kaotused rahvuskoondises: 18.07.1930 Tallinn Rootsi 1:5 07.07.1933 Stockholm Rootsi 2:6 (MM) 15.09.1935 Stettin Saksamaa 0:5 20.07.1937 Stockholm Rootsi 2:7 (MM) Eesti jalgpallikoondislaste loend "Kuldne karikas, Jalgpalli MM läbi aegade" lk 43 2. Tiit Lääne. "Eesti spordi taskuentsüklopeedia'' 2010. Lk 284. Evald Tipner FIFA andmebaasis Biograafia ESBL-is